
Om:	<Titre>Udtalelse om mobilisering af Den Europæiske Fond for Tilpasning til Globaliseringen for Afskedigede Arbejdstagere på baggrund af en ansøgning fra Østrig — EGF/2025/005 AT/KTM</Titre> <DocRef>(2026/0037(BUD))</DocRef>
Kære formand
I forbindelse med ovennævnte procedure har Udvalget om Beskæftigelse og Sociale Anliggender fået til opgave at afgive en udtalelse til Deres udvalg og vedtog at fremsende sin udtalelse i form af en skrivelse.
Udvalget om Beskæftigelse og Sociale Anliggender behandlede spørgsmålet på mødet den 25. februar 2026. På samme møde vedtog det at forelægge Budgetudvalget, som er korresponderende udvalg, nedenstående udtalelse.

Med venlig hilsen
Li Andersson


UDTALELSE
A.	der henviser til, at Østrig den 15. september 2025 indgav ansøgning EGF/2025/005 AT/KTM om økonomisk støtte fra Den Europæiske Fond for Tilpasning til Globaliseringen for Afskedigede Arbejdstagere (EGF) som følge af afskedigelser i KTM Gruppe (KTM) i Østrig, der var aktiv i den økonomiske sektor, som er klassificeret under NACE rev. 2 hovedgruppe 30 (Fremstilling af andre transportmidler), og at virksomhedens afskedigelser fandt sted i NUTS 2-regionen Oberösterreich (AT31);
B.	der henviser til, at de østrigske myndigheder indgav ansøgningen med henvisning til interventionskriterierne i artikel 4, stk. 2, litra a), i forordning (EU) 2021/691, som forudsætter aktivitetsophør for mindst 200 afskedigede arbejdstagere i løbet af en firemåneders referenceperiode (i dette tilfælde fra den 25. februar 2025 til den 25. juni 2025) i en virksomhed i en medlemsstat, inklusive arbejdstagere, der er blevet afskediget af leverandører og producenter i efterfølgende produktionsled, og/eller selvstændige, hvis aktivitet er ophørt; der henviser til, at Kommissionen efter en vurdering af denne ansøgning i overensstemmelse med de gældende bestemmelser i EGF-forordningen konkluderede, at betingelserne for tildeling af økonomisk støtte fra EGF er opfyldt;
C.	der henviser til, at der var 233 afskedigede arbejdstagere i KTM i referenceperioden; der henviser til, at ud over de allerede omhandlede arbejdstagere omfatter de støtteberettigede modtagere 1 255 afskedigede arbejdstagere, hvis aktivitet ophørte før eller efter referenceperioden på fire måneder; der henviser til, at alle disse arbejdstagere ophørte med deres aktivitet inden for seks måneder før referenceperiodens begyndelse den 25. februar 2025 og/eller mellem udgangen af referenceperioden og dagen før vedtagelsen af dette forslag som krævet i EGF-forordningen; der henviser til, at det samlede antal støtteberettigede modtagere er 1 488; 
D.	der henviser til, at Kommissionen den 6. februar 2026 vedtog et forslag til afgørelse om mobilisering af EGF til fordel for Østrig for at støtte reintegrationen på arbejdsmarkedet af de afskedigede medarbejdere; 
E.	der henviser til, at de begivenheder, der har givet anledning til disse afskedigelser, er insolvensbehandlingen af KTM Gruppe; der henviser til, at KTM var Pierer Mobility AG's største dattervirksomhed (90 % af Pierers omsætning); der henviser til, at KTM udviklede sig til at være den største motorcykelproducent i Den Europæiske Union (siden 2012); der henviser til, at KTM har hovedsæde i Mattighofen i Braunau-distriktet i Oberösterreich; der henviser til, at Pierer i december 2023 meddelte, at produktionen ville blive udflyttet til Kina og Indien, hvilket førte til en første bølge af afskedigelser, hvor 300 arbejdspladser blev nedlagt på anlægget i Mattighofen; der henviser til, at dette primært skyldtes de langt lavere arbejdskraftomkostninger i disse lande, idet andre faktorer var nærheden til vækstmarkederne, da efterspørgslen i Europa var faldende, samt mindre strenge restriktioner for arbejdskraft; der henviser til, at virksomheden i løbet af 2024 kom ud i en større krise, hvor salget faldt med 29,4 %, hvilket resulterede i for store lagerbeholdninger (265 000 motorcykler på lager) og et tab på 1,1 mia. EUR, og at KTM's gæld nåede op på 1,642 mia. EUR; der henviser til, at KTM påbegyndte massive omkostningsreduktioner, herunder afskedigelse af over 500 ansatte; der henviser til, at på trods af bestræbelserne på at flytte produktionen til Indien var det uundgåeligt at indlede insolvensbehandling; der henviser til, at der blev indledt en omstruktureringsprocedure for Pierer og udarbejdet en omstruktureringsplan for KTM og dens tilknyttede virksomheder; der henviser til, at den 29. november 2024 indgav KTM konkursbegæring; der henviser til, at KTM så sit første produktionsstop fra december 2024 til marts 2025; der henviser til, at over 750 yderligere ansatte blev afskediget; der henviser til, at kreditorerne den 25. februar 2025 godkendte en omstruktureringsplan, der gav dem en kvote på 30 % af det skyldige beløb; der henviser til, at der dog var brug for en investor til at overtage KTM og betale kvoten; der henviser til, at KTM Gruppes insolvensbehandling på tidspunktet for kreditormødet var den til dato største i Oberösterreich; der henviser til, at en ny investor, Bajaj Auto International Holdings B.V., den 22. maj 2025 tilvejebragte de ressourcer, der var nødvendige for at sikre videreførelsen af KTM; der henviser til, at betalingen af den aftalte kvote til kreditorerne afhjalp truslen om KTM's konkurs samt risikoen for, at virksomheden blev lukket permanent; der henviser til, at produktionen kunne genoptages den 28. juli 2025 samtidig med fortsatte spareforanstaltninger og et fokus på omkostningseffektivitet; 
F.	der henviser til, at KTM's insolvens ramte regionen omkring hovedsædet i Mattighofen hårdt; der henviser til, at virksomheden beskæftiger over 4 000 medarbejdere direkte i Oberösterreich og ikke blot er en vigtig arbejdsgiver, men også den økonomiske rygrad for mange leverandører og tjenesteudbydere; der henviser til, at insolvensen ramte den regionale økonomi hårdt og forårsagede alvorlige forstyrrelser; der henviser til, at arbejdsløsheden i Braunau-distriktet derfor steg med 39,8 % i oktober 2024 og med 37,1 % i november 2024 sammenlignet med de samme måneder året før; der henviser til, at dette i marts 2025 førte til en rekordhøj arbejdsløshed i Braunau-distriktet, som udgjorde det højeste arbejdsløshedsniveau i alle arbejdsmarkedsdistrikter i Østrig;
G. 	der henviser til, at det anslåede antal afskedigede arbejdstagere, der forventes at deltage i foranstaltningerne, er 420;
H.	der henviser til, at Østrig har tilkendegivet, at den samordnede pakke af individualiserede tilbud er blevet udarbejdet i samråd med arbejdsmarkedets parter, jf. artikel 7, stk. 4, i EGF-forordningen; 
I.	der henviser til, at EGF ikke må overstige et maksimalt årligt beløb på 30 mio. EUR (i 2018-priser), jf. artikel 8 i Rådets forordning (EU, Euratom) 2020/2093 af 17. december 2020 om fastlæggelse af den flerårige finansielle ramme for årene 2021-2027;
Udvalget om Beskæftigelse og Sociale Anliggender opfordrer derfor Budgetudvalget, som er korresponderende udvalg, til at indarbejde følgende forslag i det beslutningsforslag, det vedtager:
1.	minder om, at formålet med EGF er at udvise solidaritet med støttemodtagerne og yde dem støtte; mener, at den økonomiske støtte fra EGF primært bør rettes mod aktive arbejdsmarkedspolitiske foranstaltninger og individualiserede tilbud, der tager sigte på hurtigt at reintegrere støttemodtagerne i anstændig og holdbar beskæftigelse inden for eller uden for deres oprindelige aktivitetssektor; understreger vigtigheden af at gøre arbejdstagerne parate til og støtte dem i forbindelse med den hårdt tiltrængte grønne og digitale omstilling af den europæiske økonomi og det europæiske samfund; gør i den forbindelse på ny opmærksom på den vigtige rolle, som Unionen spiller, herunder gennem EGF, med hensyn til at bidrage til finansieringen af de nødvendige kvalifikationer til den retfærdige omstilling i overensstemmelse med den europæiske grønne pagt; 
2.	er enig med Kommissionen i, at betingelserne i artikel 4, stk. 2, litra a), i EGF-forordningen er opfyldt, og at Østrig derfor er berettiget til en økonomisk støtte på 1 806 624 EUR i henhold til nævnte forordning, hvilket svarer til 60 % af de samlede omkostninger på 3 011 040 EUR;
3.	bemærker, at Østrig har givet alle nødvendige garantier med hensyn til, at kravene i den nationale lovgivning og EU-lovgivningen vedrørende kollektive afskedigelser er blevet overholdt, og at principperne om ligebehandling og ikkeforskelsbehandling vil blive overholdt i forbindelse med adgang til de foreslåede foranstaltninger og deres gennemførelse;
4.	understreger, at Østrig har bekræftet, at de EGF-støttede foranstaltninger ikke vil modtage økonomisk støtte fra andre af Unionens finansielle instrumenter;
5.	bemærker, at den samordnede pakke af individualiserede tilbud til de afskedigede arbejdstagere er sammensat af følgende foranstaltninger: a) sagsstyring, b) erhvervsvejledning — karrierevejledning, c) uddannelse, efteruddannelse og omskoling, d) proaktiv jobsøgning og e) uddannelsestillæg — uddannelsesrelateret tilskud; glæder sig i forbindelse med erhvervsvejledning over den opmærksomhed, der er henledt på karrieremulighederne i grønne job, og den vægt, der lægges på digitale færdigheder i de individuelle handlingsplaner;  
6.	understreger navnlig betydningen af artikel 7, stk. 2, i EGF-forordningen, som kræver, at den samordnede pakke tager højde for fremtidige arbejdsmarkedsperspektiver og krævede færdigheder, som er forenelige med overgangen til en ressourceeffektiv og bæredygtig økonomi, og har særligt fokus på formidling af de færdigheder, der kræves i den digitale industrielle tidsalder; 
7.	minder om muligheden for særlige, tidsbegrænsede foranstaltninger inden for den samordnede pakke, hvilket bl.a. omfatter udbetaling af børnepasningsydelser som fastsat i artikel 7, stk. 2, litra b), i EGF-forordningen for at lette jobsøgendes deltagelse i de foreslåede aktiviteter.

<PathFdR>AL\1337469DA.docx</PathFdR>		PE<NoPE>784.416</NoPE><Version>v01-00</Version>
DA	Forenet i mangfoldighed	DA
PE<NoPE>784.416</NoPE><Version>v01-00</Version>	2/4	<PathFdR>AL\1337469DA.docx</PathFdR>
DA
<PathFdR>AL\1337469DA.docx</PathFdR>	3/4	PE<NoPE>784.416</NoPE><Version>v01-00</Version>
		DA
image1.png




